L-UE qed tmexxi 'l quddiem l-introduzzjoni ta' kabini ajrudinamiċi itwal li ser inaqqsu r-reżistenza tal-arja biex jonqos il-konsum tal-fjuwil, tiġi pprovduta aktar viżibbiltà, sikurezza u kumdità għax-xufiera, u titjieb is-sikurezza għal utenti oħra tat-triq. Illum, il-Kumitat tar-Rappreżentanti Permanenti tal-Kunsill approva mandat lill-presidenza biex tibda negozjati mal-Parlament Ewropew dwar l-emendar tad-direttiva dwar it-tul massimu tat-trakkijiet. Bis-saħħa tal-emenda, id-deroga dwar disinn ittundjat tan-naħa ta' quddiem tat-trakkijiet ser tidħol qabel ma kien ippjanat meta ġiet riveduta l-aħħar id-direttiva fl-2015. Disinn tat-trakkijiet aktar ajrudinamiku jwassal biex jiġi ffrankat il-fjuwil, jitnaqqsu l-emissjonijiet u jgħin biex jiġu salvati l-ħajjiet. Li titmexxa 'l quddiem l-introduzzjoni tiegħu jikkostitwixxi emenda speċifika u mixtieqa għar-regoli attwali. Rovana Plumb, aġent Ministru għat-Trasport tar-Rumanija, President tal-Kunsill Bħalissa, jekk operaturi tat-trasport ikunu jixtiequ jużaw kabini ajrudinamiċi bħal dawn, ikollhom jieħdu spazju mit-tagħbija, u dan iħalli impatt fuq in-negozju tagħhom. Kemm il-Kunsill kif ukoll il-Parlament Ewropew ser ikollhom jaqblu dwar test finali. Fi Frar għandu jintlaħaq ftehim sabiex din il-proposta tkun tista' tiġi konkluża waqt il-leġislatura attwali tal-Parlament. Abbozz ta' deċiżjoni li temenda d-direttiva 96/53/KE fir-rigward tal-limitu ta' żmien għall-kabini ajrudinamiċi - test tal-mandat tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Direttiva li temenda d-direttiva li tistabbilixxi d-dimensjonijiet u l-piżijiet massimi għal ċerti vetturi tat-triq (2015) Trakkijiet aktar sikuri u ekoloġiċi approvati mill-Kunsill (stqarrija għall-istampa, 20/04/2015) Trasport tat-triq - piżijiet u dimensjonijiet (informazzjoni ġenerali fuq is-sit web tal-Kummissjoni)